624 ANGMAGSSALIK DISTRIKT 
og unge Netsider (se Side 590). Her samles da Vinterforraad af tørret Kød 
og Spæk. 
Fra Slutningen af Juli til hen i August er der som Regel godt Træk af Klap- 
mydser og omtrent samtidig til ind i Oktober af Sortsider og Blaasider, hvorefter 
Trækkene ophører, men de nævnte Sælarter ses og fanges dog af og til hele Tiden, 
saalænge der ved Kysten og Fjordene findes aabne Steder. 
Denne Fangst kan dog mislykkes, naar der ingen Storis er. Da der saa- 
ledes i 1912 frå Juli til langt hen paa Efteraaret aldeles ingen Is var ud for 
Angmagssalik Fjord og som Følge deraf altid var saa megen Søgang, at Grøn- 
lænderne som Regel ikke turde gaa ud paa Fangst, blev Følgen, at de fleste 
enten gik og smaasultede eller fortærede det tidligere paa Sommeren indsamlede 
Vinterforraad. 
Sommerfangsten ved Yderkysten varer ved til Folkene omkring Slutningen 
af August Maaned tager tilbage til deres Vinter-Bopladser, men forinden slaar 
de fleste sig paa Vejen ned ved et af de Steder, hvor der findes Laks, ikke for at 
samle til Vinteren, thi dertil giver de sig som Regel ikke Tid, men vistnok nær- 
mest for at faa dem en kærkommen Variation i den ensformige Kost. Naar Fol- 
kene kommer til Vinter-Bopladserne samler de Vinterforraad af hele uopskaarne 
Sæler, Bær og forskellige Slags Grøntsager. 
Som foran berørt, indfinder Bjørnene sig i Angmagssalik Distrikt ved Midten 
af Januar og er talrigst i Marts—April, hvorefter Trækket — der ved Land næsten 
altid foregaar fra Syd til Nord — gradvis aftager for igen at tage til hen paa Som- 
meren til ind i August. Vandringen af Bjørne ophører omtrent helt med Stor- 
isens Forsvinden fra Kysten i September Maaned. I Efteraarsmaanederne og 
Begyndelsen af Vinteren ses og fanges derfor forholdsvis faa Bjørne. 
Bjørnen fanges dels paa Vandet fra Kajak og paa Hav- og Storisen, og dels 
paa Land saavel naar den vandrer, som naar den ligger i Hi. I sidste Tilfælde 
slaaes der Hul enten i Forkant af eller i Taget af Hulen, og Bjørnen stikkes da 
med Lænser eller skydes med Riffel gennem dette, idet den, naar den bor i Hule, 
sjældent søger at undfly. | 
Remmesælen, der ligesom Netsiden findes hele Aaret rundt, er om Foraaret 
og Ffteraaret temmelig talrig, men optræder aldrig i Flok eller Stimer. Den sprag- 
lede Sæl, som tidligere var ret almindelig paa Østkysten, er efterhaanden bleven 
meget sjælden, antagelig som Følge af, at den er bleven for meget efterstræbt 
ved Ynglepladserne, især i Yngletiden. 
Narhvalen fanges af og til fra April til Efteraaret. Hvalrossen er sjælden, 
og Hvidfisken er det endnu mere, idet den kun ses og fanges med flere Aars Mel- 
lemrum. 
Ved Handelsstationen fiskes, som foran berørt, fra Oktober til hen paa For- 
aaret mange Graafisk med Pilk. Hajen forekommer derimod alle Vegne og til næ- 
sten alle Tider, men fanges dog kun fra Oktober til hen i Februar eller Marts 
Maaned. Tidligere foregik Fangsten paa den Maade, at man huggede et aflangt 
